[Video] Meisie gooi krukke weg danksy hondBella en George (Foto: Facebook) Bella Burton (11) kon weens ŉ seldsame genetiese toestand nie sonder krukke loop nie, totdat sy ŉ baie spesiale Deense hond ontmoet het. Die Morquio-sindroom het Bella se bene aangetas en sy het gereeld selfs ŉ rolstoel gebruik totdat sy George, ŉ Great Dane, ontmoet het. Bella weeg slegs 20 kg en George, ŉ spesiaal opgeleide dienshond, weeg byna 60 kg – sy kan dus haar gewig op hom plaas en hom soos ŉ kruk gebruik. Bella leun op George en hy help haar om oral te kom waar sy wil wees – van die skool na die park tot selfs in haar bed vir slaaptyd. George is egter nie net ŉ dienshond nie en die vriendskap tussen die twee is duidelik sigbaar. WABG-joernalis Tanya Carter van Greenville in Mississippi, VSA, het ŉ videoverslag van die twee op haar Facebook-blad geplaas en die video is binne twee dae reeds byna 24 miljoen keer gekyk en 800 000 keer gedeel. Volg Bella en George se avonture op Facebook. https://youtu.be/55R-DDGLjT4